ANEXA nr.1

la Ordinul MSMPS nr. 683

din 20 iulie 2021

**REGULAMENTUL**

**CONCURSULUI PREMIUL NAȚIONAL PENTRU VÂRSTNICI**

**„PENTRU O VIAȚĂ ACTIVĂ LA ORICE VÂRSTĂ”, EDIŢIA 2021**

**I. DISPOZIŢII GENERALE**

**1.** Concursul Premiul Național pentru vârstnici ***„Pentru o viață activă la orice vârstă”,*** ediţia 2021,este instituit de către Ministerul Sănătății, Muncii și Protecției Sociale prin Ordinul nr. 683 din 20 iulie 2021 cu privire la organizarea şi desfăşurarea Concursului Premiul Național pentru vârstnici ***„Pentru o viață activă la orice vârstă”.***

**2.** Premiul se acordă cetăţenilor Republicii Moldova, cu vârsta de 60 ani și peste, doar o singură dată aceluiaşi pretendent.

**3.**Premiul Național pentru vârstnici se acordă cu prilejul **Zilei internaționale a persoanelor vârstnice,** pentru realizări şi performanţe deosebite în domeniul cultural-artistic, tehnico-ştiinţific, civic, medicină, antreprenoriat, agricultură, educație, sport, tehnologii informaționale, etc.

**4.** Premiul se acordă prin concurs, dosarele înaintate fiind analizate de către Comisia de examinare.

**5.** Componenţa nominală a Comisiei de examinare este stabilită prin ordinul ministrului. Comisia se formează dintr-un număr impar, dar nu mai mult de 7 persoane.

**II. CONDIŢIILE DE PARTICIPARE LA CONCURS**

**6.** Anunțul privind lansarea concursului, criteriile specifice privind participarea la concurs, precum și rezultatele concursului se publică pe pagina web a Ministerului Sănătății, Muncii și Protecției Sociale și în mijloacele de informare în masă.

**7.** Dosarele pentru participare la concurs sunt prezentate Comisiei de examinare până la data de **10.09.2021** inclusiv.

**8.** Instituţiile/organizaţiile şi persoanele fizice au dreptul de a înainta dosare ale candidaţilor la Premiul Național pentru vârstnici.

**9.** Înregistrarea şi participarea la concurs are loc în baza dosarului depus la Ministerul Sănătății, Muncii și Protecției Sociale, str. V. Alecsandri, 2, mun. Chișinău sau în format electronic la adresa de e-mail olga.gotmaniuc@msmps.gov.md

**10.** Pe coperta dosarului înaintat la concurs se indică:

1) titlul dosarului;

2) numele, prenumele candidatului/ei sau candidaților;

3) denumirea completă a instituţiei/persoanei care înaintează dosarul la concurs confirmată prin semnătură (ştampilă, după caz).

**11.** Fiecare dosar conține următoarele documente:

1) materialele înaintate la concurs, care atestă performanțele candidatului/ei sau candidaților;

2) curriculum vitae a candidatului/ei sau candidaților;

3) copia buletinului de identitate a candidatului/ei sau candidaților;

4) scrisoare de recomandare.

**III. MODALITATEA DE EXAMINARE A DOSARELOR**

**12**. Dosarele prezentate sunt analizate și evaluate de către membrii Comisiei de examinare.

**13.** Fiecare membru al Comisiei de examinare va semna o declaraţie de imparţialitate, potrivit modelului din Anexa nr.1.

**14**. Comisia de examinare stabilește mărimea premiilor în limita resurselor financiare alocate, numărul dosarelor depuse la concurs, precum și performanțele candidatului/ei sau candidaților;

**15**. Deciziile Comisiei de examinare se adoptă cu majoritatea simplă a membrilor desemnați.

**16.** Procesul-verbal al ședinței Comisiei de examinare se semnează de către toți membrii Comisiei de examinare și conține o motivare succintă a deciziilor Comisiei de examinare.

**IV. DECERNAREA PREMIULUI PENTRU VÂRSTNICI**

**17.** Comisia de examinare examinează dosarele participante la concurs şi nominalizează premianţii până la data de **16.09.2021**.

**18**. În termen de 10 zile calendaristice de la data desemnării câştigătorilor, rezultatele se publică pe site-ul Ministerului Sănătății, Muncii și Protecției Sociale şi pe pagina Web demografie.md.

**19**. Învingătorilor la concurs li se înmânează Diploma de confirmare a titlului de Laureat al Premiului pentru vârstnici şi un premiu bănesc.